রায়গঞ্জ মহকুমা

**রায়গঞ্জ মহকুমা** হল ভারতের পশ্চিমবঙ্গ রাজ্যের উত্তর দিনাজপুর জেলার অন্তর্গত একটি প্রশাসনিক বিভাগ (মহকুমা)।

## ইতিহাস
১৯৪৭ সালে অবিভক্ত দিনাজপুর জেলার বালুরঘাট, রায়গঞ্জ ও গঙ্গারামপুর মহকুমা পশ্চিমবঙ্গ রাজ্যে যুক্ত হয়ে পশ্চিম দিনাজপুর জেলা গঠিত হয়। ১৯৫৬ খ্রিষ্টাব্দে পশ্চিম দিনাজপুরের সঙ্গে বিহারের বাঙালী-সুরজাপুরী অধ্যুষিত ইসলামপুর মহকুমা যুক্ত করা হয়। ১৯৯২ খ্রিষ্টাব্দে পশ্চিম দিনাজপুরের রায়গঞ্জ ও ইসলামপুর মহকুমা নিয়ে ৩১৪০ বর্গকিলোমিটার আয়তনবিশিষ্ট উত্তর দিনাজপুর জেলার আত্মপ্রকাশ ঘটে।

## প্রশাসনিক বিভাগ
উত্তর দিনাজপুর জেলা দু'টি প্রশাসনিক মহকুমায় বিভক্ত:

রায়গঞ্জ মহকুমাটি গড়ে উঠেছে ৪টি থানা, ৪টি সমষ্টি উন্নয়ন ব্লক, ৪টি পঞ্চায়েত সমিতি, ৩৯টি গ্রাম সংসদ, ৭৪৭টি মৌজা, ৭৪৫টি জনবসতিপূর্ণ গ্রাম, ২টি পৌরসভা ও ৩টি জনগণনা নগর নিয়ে। মহকুমার অন্তর্গত পৌরসভা দু'টি হল রায়গঞ্জ ও কালিয়াগঞ্জ এবং জনগণনা নগর তিনটি হল নছরতপুর কাটাবাড়ি, কসবা, ইটাহার। মহকুমার সদর রায়গঞ্জে অবস্থিত।

### থানা
রায়গঞ্জ মহকুমার অন্তর্গত থানাগুলির বিবরণ নিচে দেওয়া হল:

### সমষ্টি উন্নয়ন ব্লক
রায়গঞ্জ মহকুমার অধীনস্থ সমষ্টি উন্নয়ন ব্লকগুলি হল:

### গ্রাম পঞ্চায়েত
এই মহকুমায় চারটি সমষ্টি উন্নয়ন ব্লকের অধীনে মোট ৩৯টি গ্রাম পঞ্চায়েত রয়েছে:

* হেমতাবাদ সমষ্টি উন্নয়ন ব্লক ৫টি গ্রাম পঞ্চায়েত নিয়ে গঠিত: বাঙালবাড়ি, চাইনগর, নওদা, বিষ্ণুপুর ও হেমতাবাদ।
* ইটাহার সমষ্টি উন্নয়ন ব্লক ১২টি গ্রাম পঞ্চায়েত নিয়ে গঠিত: ছয়ঘড়া, গুলন্দর-১, জয়হাট, পাতিরাজপুর, দুর্গাপুর, গুলন্দর-২, কাপাসিয়া, সুরুন-১, দুর্লভপুর, ইটাহার, মারনাই ও সুরুন-২।
* কালিয়াগঞ্জ সমষ্টি উন্নয়ন ব্লক ৮টি গ্রাম পঞ্চায়েত নিয়ে গঠিত: অনন্তপুর, ভাণ্ডার, ধানকোইল, মুস্তাফানগর, বরুণা, বোচাডাঙা, মালগাঁ ও রাধিকাপুর।
* রায়গঞ্জ সমষ্টি উন্নয়ন ব্লক ১৪টি গ্রাম পঞ্চায়েত নিয়ে গঠিত: বাহিন, গৌরী, মাহিপুর, সিতগ্রাম, বরুয়া, জগদীশপুর, মারাইকুড়া, ভাতুন, বিন্দোল, কমলাবাড়ি-১, রামপুর মহারাজহাট, বীরঘোই, কমলাবাড়ি-২ ও শেরপুর।

## শিক্ষাব্যবস্থা
২০১১ সালের জনগণনার তথ্য অনুযায়ী, উত্তর দিনাজপুর জেলার সাক্ষরতার হার ৫৯.০৭ শতাংশ (অন্যূন ৭ বছর বয়সী জনসংখ্যার মধ্যে)। রায়গঞ্জ মহকুমার সাক্ষরতার হার ৬৬.৯৪ শতাংশ এবং ইসলামপুর মহকুমার সাক্ষরতার হার ৫২.৪০ শতাংশ।

২০১২-১৩ সালে প্রাপ্ত তথ্যের ভিত্তিতে উত্তর দিনাজপুর জেলার শিক্ষাচিত্রটি নিম্নরূপ (বন্ধনীতে উল্লিখিত তথ্য সংখ্যায়):

টীকা: নিম্ন বুনিয়াদি বিদ্যালয়গুলি প্রাথমিক বিদ্যালয়ের অন্তর্গত; মাদ্রাসাগুলি মধ্য বিদ্যালয়, উচ্চ বিদ্যালয় ও উচ্চ মাধ্যমিক বিদ্যালয়ের অন্তর্গত; নিম্ন প্রকৌশল বিদ্যালয়, নিম্ন সরকারি পলিটেকনিক, শিল্প প্রকৌশল প্রতিষ্ঠান, শিল্প প্রশিক্ষণ কেন্দ্র, নার্সিং প্রশিক্ষণ কেন্দ্র ইত্যাদি প্রকৌশল বিদ্যালয়গুলির অন্তর্গত; ইঞ্জিনিয়ারিং কলেজ, মেডিক্যাল কলেজ, প্যারা-মেডিক্যাল শিক্ষাপ্রতিষ্ঠান, ম্যানেজমেন্ট কলেজ, শিক্ষক প্রশিক্ষণ ও নার্সিং প্রশিক্ষণ কলেজ, আইন কলেজ, শিল্পকলা কলেজ, সংগীত কলেজ ইত্যাদি প্রকৌশল ও পেশাগত কলেজগুলির অন্তর্গত; শিশু শিক্ষা কেন্দ্র, মাধ্যমিক শিক্ষা কেন্দ্র, রবীন্দ্র মুক্ত বিদ্যালয়ের কেন্দ্র, স্বীকৃত সংস্কৃত টোল, দৃষ্টিহীন ও অন্যান্য প্রতিবন্ধীদের শিক্ষাপ্রতিষ্ঠান, অঙ্গনওয়াড়ি কেন্দ্র, সংশোধনমূলক বিদ্যালয় ইত্যাদি বিশেষ ও অচিরাচরিত শিক্ষা কেন্দ্রগুলির অন্তর্গত।

রায়গঞ্জ মহকুমার গুরুত্বপূর্ণ উচ্চশিক্ষা প্রতিষ্ঠানগুলি হল:
* রায়গঞ্জ বিশ্ববিদ্যালয়: ২০১৫ সালে রায়গঞ্জ কলেজ (বিশ্ববিদ্যালয় কলেজ)-কে বিশ্ববিদ্যালয় স্তরে উন্নীত করা হয়। এই কলেজ প্রতিষ্ঠিত হয়েছিল ১৯৪৮ সালে।
* রায়গঞ্জ সরকারি মেডিক্যাল কলেজ ও হাসপাতাল প্রতিষ্ঠিত হয় ২০১৮ সালে। জেলা হাসপাতাল এই কলেজের অন্তর্গত।
* রায়গঞ্জ সুরেন্দ্রনাথ মহাবিদ্যালয় প্রতিষ্ঠিত হয় ১৯৮৬ সালে।
* কালিয়াগঞ্জ কলেজ ১৯৬৮ সালে কালিয়াগঞ্জে প্রতিষ্ঠিত হয়।
* ড. মেঘনাদ সাহা কলেজ ২০০০ সালে রানিপুর গ্রামে (ডাকঘর তিলনা, থানা ইটাহার) প্রতিষ্ঠিত হয়।
* রায়গঞ্জ পলিটেকনিক ১৯৮৬ সালে প্রতিষ্ঠিত হয়।
* রায়গঞ্জ বি. এড. কলেজ ১৯৮১ সালে প্রতিষ্ঠিত হয়।
* নেতাজি সুভাষচন্দ্র বসু শিক্ষক প্রশিক্ষণ কলেজ রতনপুর গ্রামে (ডাকঘর বিন্দোল, থানা রায়গঞ্জ) প্রতিষ্ঠিত হয়।
* মৌলানা আবুল কালাম আজাদ বি.এড. কলেজ ২০০৫ সালে বাগবাড়ি গ্রামে (ডাকঘর ইটাহার) প্রতিষ্ঠিত হয়।

## স্বাস্থ্য পরিষেবা
২০১৩ সালের হিসেব অনুযায়ী, উত্তর দিনাজপুর জেলার স্বাস্থ্যচিত্রটি ছিল নিম্নরূপ:  
 

.* নার্সিং হোম বাদে

রায়গঞ্জ মহকুমার চিকিৎসাকেন্দ্রগুলি হল:

**হাসপাতাল**: (নাম, অবস্থান, শয্যাসংখ্যা)
* রায়গঞ্জ জেলা হাসপাতাল, রায়গঞ্জ, ৩০০টি শয্যা
* কসবা পুলিশ হাসপাতাল, ডাকঘর দেবীপুর, রায়গঞ্জ, ৫০টি শয্যা
* কালিয়াগঞ্জ স্টেট জেনারেল হাসপাতাল, কালিয়াগঞ্জ, ৬০টি শয্যা
**গ্রামীণ হাসপাতাল**: (নাম, সমষ্টি উন্নয়ন ব্লক, অবস্থান, শয্যাসংখ্যা)
* ইটাহার গ্রামীণ হাসপাতাল, ইটাহার সমষ্টি উন্নয়ন ব্লক, ইটাহার, ৩০টি শয্যা
* হেমতাবাদ গ্রামীণ হাসপাতাল, হেমতাবাদ সমষ্টি উন্নয়ন ব্লক, হেমতাবাদ, ৩০টি শয্যা
**ব্লক প্রাথমিক স্বাস্থ্যকেন্দ্র**: (নাম, সমষ্টি উন্নয়ন ব্লক, অবস্থান, শয্যাসংখ্যা)
* রামপুর ব্লক প্রাথমিক স্বাস্থ্যকেন্দ্র, রায়গঞ্জ সমষ্টি উন্নয়ন ব্লক, রামপুর, ১০টি শয্যা
* কুনোউর ব্লক প্রাথমিক স্বাস্থ্যকেন্দ্র, কালিয়াগঞ্জ সমষ্টি উন্নয়ন ব্লক, কুনোউর, ১০টি শয্যা
**প্রাথমিক স্বাস্থ্যকেন্দ্র**: (সমষ্টি উন্নয়ন ব্লক-কেন্দ্রিক) (সমষ্টি উন্নয়ন ব্লক, অবস্থান, শয্যাসংখ্যা)
* রায়গঞ্জ সমষ্টি উন্নয়ন ব্লক: ডাকঘর ভূপালপুর (দুর্গাপুর প্রাথমিক স্বাস্থ্যকেন্দ্র) (৬), ডাকঘর ভূপালপুর (বিন্দোল প্রাথমিক স্বাস্থ্যকেন্দ্র) (৬), ডাকঘর ভোলাহাট (ভাতুন প্রাথমিক স্বাস্থ্যকেন্দ্র) (১০)
* ইটাহার সমষ্টি উন্নয়ন ব্লক: মারানি (১০), চূড়ামন (৬), পরাহরিপুর (সুরুন প্রাথমিক স্বাস্থ্যকেন্দ্র) (৬)
* কালিয়াগঞ্জ সমষ্টি উন্নয়ন ব্লক: মাঝিয়াড় (৬)
* হেমতাবাদ সমষ্টি উন্নয়ন ব্লক: বাঙালবাড়ি (১০), বাহরাইল (৬)

## নির্বাচনী কেন্দ্র
রায়গঞ্জ মহকুমায় লোকসভা ও বিধানসভা কেন্দ্রগুলির অবস্থান নিম্নরূপ:

## তথ্যসূত্র

## বহিঃসংযোগ
* 

বিষয়শ্রেণী:পশ্চিমবঙ্গের মহকুমা
বিষয়শ্রেণী:উত্তর দিনাজপুর জেলার মহকুমা
বিষয়শ্রেণী:উত্তর দিনাজপুর জেলা